{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o zaštiti riba i drugih morskih organizama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"OBRTNIČKA KOMORA ISTARSKE ŽUPANIJE","PRAVILNIK","Predlaže se razmatranje zaštite za palamide i gofa, s obzirom da ih u Mediteranskoj uredbi nema. U jesenskom periodu se zna dogoditi slučajni ulov određene količine ispod predložene pecature, a koja  je pri ulovu uvijek mrtva. Ulovi ovih riba su mali, ali zbog svoje veličine 35 – 45cm imaju tržište. \n-Traži se brisanje lovostaja za zubaca i šarga\nObrazloženje: lovostaji za zubaca i šarga nisu prihvatljivi budući imamo propisane minimalne veličine riba i zabranu korištenja mreža stajačica u određenim mjesecima te nije moguće izbjeći slučajan ulov ovih vrsta u datom periodu. \n-Predlaže se ukidanje ili skraćivanje lovostaja za hlapa u zoni A, a po mogućnosti i u ostalim zonama,  uz sljedeće obrazloženje:\n--nedostatak vjerodostojnih podataka, kako količine ulovljenih hlapova tako i pecatura  \n--nema znanstvenih istraživanja za hlapa u ribolovnoj zoni A\n--povećanje pecature UD 300mm. DK 105mm. u odnosu na 240mm. prije ulaska u EU\n--težina hlapa po prijašnjoj pecaturi od  UD240mm. cca.300gr.\n--težina hlapa po sadašnjoj pecaturi od  UD300mm. Cca 500gr.\n--nema zapreka po Mediteranskoj uredbi, lovostaj je u ingerenciji država članica\n- obaveza vraćanja u more ženki sa vidljivim vanjskim jajima i hlapova ispod pecature\n--djelovanjem koćarskog ribolova drastično smanjena količina muzgavaca i hobotnica\n--suživot hlapa u simbiozi sa ugorom, koji štiti od prirodnih neprijatelja\n--ženke hlapa mrijeste se u kasnu jesen i tijekom zimskih mjeseci\nMjere koje se predlažu uz ukidanje ili skraćivanje lovostaja:\n--predlaže se ili potpuno ukidanje ili skraćivanje lovostaja ( od 01.10. do 28.02.)\n--predlaže se obavezno evidentiranje, mjerenje i vaganje svih ulovljenih primjeraka\n--pravilnikom predvidjeti stroge kazne za  ribare koji se ne pridržavaju propisanih mjera\n--dodijeliti sredstva za  istraživanje resursa hlapa zainteresiranim znanstvenim novacima\n--uključiti ribare u suradnju sa znanstvenicima koji će raditi na projektu.\n\nNakon provedenog cjelogodišnjeg istraživanja utvrditi stanje i propisati eventualne mjere.","Primljeno na znanje","Predloženi lovostaji doneseni su temeljem znanstvenih podataka i na preporuku znanstvene zajednice."]
[2,"WWF Adria","PRAVILNIK,\nČlanak 3.","Predložene najmanje veličine nekih vrsta nisu u skladu sa prvom spolnom zrelošću, što je temelj za određivanje istih, stoga predlažemo slijedeće izmjene;  \nDicentrarchus labrax lubin (brancin)   30 cm\nDiplodus annularis  špar              15 cm\nDiplodus puntazzo  pic            20 cm \nDiplodus vulgaris  fratar (pop)   20 cm\nEngraulis encrasicolus inćun    10 cm \nLithognathus mormyrus ovčica    25 cm\nMerluccius merluccius oslić            25 cm\nMullus barbatus  trlja blatarica   11 cm \nMullus surmuletus  trlja kamenjarka  18 cm \nPagellus erythrinus  arbun    17 cm\nPagrus pagrus   pagar    24 cm \nSardina pilchardus  srdela    13 cm\nScomber scomber  skuša    30 cm\nScomber japonicus  plavica (lokarda)  26 cm\nSolea vulgaris   list (švoja)   25 cm\nSparus aurata   komarča (orada,podlanica) 25 cm\nTrachurus spp.  šaruni (šnjuri)   17 cm\nHomarus gammarus hlap 330 mm UD*  105 mm DK**\nNephrops norvegicus škamp 20 mm DK*    70 mm  UD**   - postoji greška u tablici (70 mm se odnosi na UD, a ne DK kao što piše)\nPalinuridae   jastozi 90 mm DK**   280 mm UD\nVenus spp.          kokoš, prnjavica  35 mm","Primljeno na znanje","Prilikom izrade nacrta ovoga Pravilnika formirala se radna skupina čiji su predstavnici bili iz reda administracije, znanstvene zajednice i ribara. Međutim, s obzirom da se proizvodi ribarstva plasiraju na jedinstveno europsko tržište, definiranje minimalnih referentnih veličina za očuvanje većih u odnosu na one propisane Mediteranskom uredbom, uzrokovalo bi nejednake tržišne uvjete u odnosu na ribare iz drugih zemalja mediteranskog bazena. U slučaju kad bi RH ipak odlučila primijeniti strože uvjete od onih propisanih europskom regulativom, a koje bi se u tom slučaju odnosile na sve proizvode ribarstva koji bi se našli na hrvatskom tržištu, bilo bi potrebno provesti dugotrajnu administrativnu proceduru te zahtjevne konzultacije s EK i sa ostalim zemljama članicama EU, što i dalje ne bi jamčilo mogućnost provedbe takvog sustava."]
[3,"UDRUŽENJE OBRTNIKA PULA","PRAVILNIK,\nČlanak 4.","Članak 4. - predlaže se brisati gofa i palamidu.\nObrazloženje: U jesenskom ribolovu mrežama stajačicama veličine oka 40 mm i veće, čest je ulov manjih količina gofa (feluna) i palamide ispod veličine od 45 cm. Budući su navedene vrste uvijek mrtve, a svojom veličinom (u prosjeku preko 0,5 kg) zanimljive za prodaju, te u Med. uredbi nemaju propisanu minimalnu veličinu, predlažemo da se ove dvije vrste brišu iz članka 4.","Prihvaćen","Prijedlog je prihvaćen."]
[4,"WWF Adria","PRAVILNIK,\nČlanak 4.","Predložene najmanje veličine nekih vrsta nisu u skladu sa prvom spolnom zrelošću, što je temelj za određivanje istih, stoga predlažemo slijedeće izmjene\nScorpaena scrofa  škrpina    29 cm\nDentex dentex          zubatac  35 cm","Primljeno na znanje","Vidi odgovor na članak 3."]
[5,"Zlatko Ademović","PRAVILNIK,\nČlanak 5.","Trebalo bi obvezati, hotele i turističke kuće da na plažama gdje zna biti lova maskama i podvodnim puškama, zatim ručnim vađenjem školjki te postaviti upozorenje koje ishodi iz ovog pravilnika ( Zakona), i to na Engleskom i Njemačkom jeziku najmanje, kako bi Zakon obuhvatio i ljude koji privremeno borave u HR. Očevidno je da često dolazi do masovnog skupljanja školjki u priobalju i pakiranja istih u kese od strane ljudi po plažama i drugim mjestima. Zbog toga, lice koje vrši nadzor može imati problema sa stranim osobama koje mogu tvrditi da za tu zabranu nisu imali informaciju. Na davanje tih informacija, treba obvezati i sve turiskičke agencije, prije prigodnim letkom.","Primljeno na znanje","Smatramo ovu incijativu zanimljivom te ćemo je svakako naknadno razmotriti s ciljem boljeg informiranja javnosti. Ipak, u kontekstu ovog propisa, smatramo da inicijativa ne spada u njegov opseg."]
[6,"UDRUŽENJE OBRTNIKA PULA","PRAVILNIK,\nČlanak 7.","Članak 7. – brisati šaraga i zubatca.\nObrazloženje: ovo je potrebno radi normalnog odvijanja ribarske djelatnosti, obzirom da je ulov pojedinih primjeraka istih nemoguće izbjeći upotrebom dozvoljenih alata. Ukoliko se to ne učini imati ćemo opet neželjenu situaciju da se mora bacati u more ulovljenu (već mrtvu) oboritu  ribu, dok s druge strane navedene vrste su već su zaštićene minimalnom veličinom (zubaca će se zaštiti vraćanjem min. veličine od 30 cm) kao i zabranom alata.\nČlanak 7. - Također se predlaže period lovostaja na rakovicu proširiti na period od 1.svibnja do 30. studenog.","Djelomično prihvaćen","U okviru naknadno održanih konzultacija, odlučeno je da se predmetni propis ograniči na prenošenje odredbi iz Priloga 3. Mediteranske uredbe"]
[7,"Pero Ugarković","PRAVILNIK,\nČlanak 7.","Poštovani\n\n\nNe mogu podržati ponovno uvođenje lovostaja na zubaca i šarga iz razloga što ta odluka nema nikakvih činjeničnih temelja. Ni prijašnja naredba ih nije imala.\nBilo bi zaista hvalevrijedno što kvalitetnije zaštititi sve ribe Jadrana, a lovostaj je svakako jedna od metoda zaštite međutim ista je najmanje efikasna, a možda i u potpunosti suvišna, u slučaju ove dvije vrste. \nBiološki ove dvije vrste riba ne mijenjaju ponašanje u odnosu na ostatak godine kao što to rade npr. orada, brancin, kirnja itd.. Ribe se ne okupljaju u određenom broju u velika jata, ribe nisu manje oprezne u odnosu na razdoblje kada nemaju mrijest, dakle ribarima ponašanje riba ne olakšava ulov bilo kojim alatom za vrijeme prijedloga lovostaja. \nKao što znate i sami, ne postoje pokazatelji sa kojima možete tvrditi da ovim ribama treba posebna zaštita, da im brojnost u ulovima opada tijekom prošlog razdoblja, niti se možete pozvati na praksu drugih zemalja. A i kada bi takvi pokazatelji postojali tada bi zaštita ovih riba zahtijevala ozbiljniji pristup uz kojega bi se trebali ograničiti ili u potpunosti ukloniti oni alati kojima je riba ugrožena.\nZaštita jednog dijela hranidbenog lanca bez da se zaštiti cijela ekološka zajednica ne bi smjela više biti praksa kojom težimo jer se radi o čistoj lutriji, da ne kažem mrtvim slovom na papiru, još jednim korakom dalje ka održivosti. \nAlati koji najviše štete ovim vrstama pa i cijelom ekološkom staništu su nenamjenski (poput mreže ciplare), koji ciljaju ulovu cijelog matičnog jata (povlačne mreže poput ludra), svi oblici krivolova i na kraju prekomjerno iskorištavanje privilegija sportsko rekreacijskih dozvola. \nIz ovoga se da iščitati da će takva odluka ići najviše na štetu onog dijela ribolovaca koji je i najpošteniji i drži se zakona dok će oni za koje do sada niste imali dovoljno dobrog načina da ih spriječite i dalje nastaviti po svome bio lovostaj uveden ili ne.  \nVjerujem da dobro znate koje bi mjere trebale biti uvedene da se ribolovni fond što bolje očuva i koliko se još energije treba ulagati da kontrola bude što efikasnija stoga vas molim da razmislite još jednom o ovom prijedlogu i njegovim efektima. \nHvala","Prihvaćen","Uprava ribarstva prihvatila je prijedlog."]